DECIZIA ETAPEI DE ÎNCADRARE (PROIECT)

**Nr. 7681RP din 31.05.2024**

Ca urmare a solicitării de emitere a acordului de mediu adresate **COMUNA VALU LUI TRAIAN**, cu sediul în județul Constanța, comuna Valu ui Traian, str.Primăriei, nr.1, înregistrată la Agenția pentru Protecția Mediului Constanța cu nr. 7681RP din 26.09.2023, în baza Legii nr.292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea 49/2011, cu modificările și completările ulterioare,

Agenția pentru Protecția Mediului Constanța decide, ca urmare consultărilor desfășurate în cadrul ședinței **C.A.T.** în data de **29.05.2024,** că proiectul: publicul interesat asupra depunerii solicitării de emitere a acordului de mediu pentru proiectul: **”ÎNFIINȚARE CENTRU DE COLECTARE PRIN APORT VOLUNTAR ÎN COMUNA VALUI LUI TRAIAN, JUDEȚUL CONSTANȚA”,** propus a fi amplasat înjudețul Constanța, comuna Valu lui Traian, parcela P502/2, **nu se supune evaluării impactului asupra mediului.**

**Justificarea prezentei decizii:**

**Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a)proiectul propus **intră** sub incidența Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa nr. 2, la punctul 11, litera b);

b) proiectul propus **nu intră** sub incidența art. 28 din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

c) proiectul propus **nu intră** sub incidența prevederilor art. 48 şi 54 din Legea apelor nr. 107/1996, cu modificările şi completările ulterioare.

1. **Caracteristicile proiectelor:**

La identificarea caracteristicilor proiectelor se iau în considerare următoarele aspecte:

1. dimensiunea și concepția întregului proiect:

Proiectul propune construirea unui Centru de colectare a deșeurilor prin aport voluntar în comuna Valu lui Traian în care să se permită locuitorilor să se debaraseze, fără plată, de deșeuri care nu pot fi colectate în sistem ”door-to-door”, respectiv deșeuri reciclabile și biodeșeuri care nu pot fi colectate în pubelele individuale, precum și: deșeuri voluminoase, deșeuri textile, deșeuri de lemn, mobilier, deșeuri din anvelope, deșeuri de echipamente electrice, electronice și electrocasnice, baterii uzate, deșeuri periculoase, cadavre de animale, deșeuri de gradină, deșeuri din construcții și demolări.

Proiectul este finanțat prin fonduri europene aferente Planului național de redresare și reziliență în cadrul apelului de proiecte PNRR/2022/C3/S/I.1.A, pentru subinvestiția I1.a. "Înființarea de centre de colectare prin aport voluntar", investiția I1. "Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune", componenta 3. Managementul deșeurilor

**Vecinătăți:**

* **la sud – proprietate privată NC 106538**
* **la vest – proprietate privată NC 113557**
* **la nord - proprietate fără identificator electronic IE**
* **la est - proprietate fără identificator electronic IE**

**Pe amplasamentul propus pentru realizarea centrului de colectare se vor realiza următoarele amenajări:**

1. Platformă carosabilă pentru amplasarea containerelor de tip ab-roll pentru deșeuri și circulația autoturismelor cetățenilor care aduc deșeuri, respectiv a camioanelor (cap tractor) care aduc/ridică containerele de mai sus

**Structura rutieră a platformei va fi următoarea:**

* 23 cm beton de ciment rutier BcR 3,5;
* 2 cm nisip (sau folie PVC);
* 30 cm balast;
* geotextil cu rol izolant, anticontaminant, drenant – min. 200g/mp
* pat de fundare nivelat si compactat

platforma va fi delimitată cu borduri prefabricate cu dimensiunea de 20x25 cm montate pe fundație de beton C16/20

1. Platformă betonată pentru amplasarea containerelor de tip baracă

**Stratificația platformei betonate**, de jos în sus, se va realiza după cum urmează:

* Pernă de balast stabilizat in-situ cu 4% liant hidraulic (de tip DOROSOL sau similar) - grosime 65cm;
* Strat rupere capilaritate 25cm - pietriș mărgăritar compactat 95%;
* Folie polietilena 0.3mm;
* Strat de egalizare - beton simplu C8/10 10cm;
* Dală flotantă - placa b.a. 25cm C16/20;

1. Sistem de canalizare pentru colectarea apelor pluviale

Apele pluviale de pe platforma betonată pe care se amplasează recipientele de colectare, platforma carosabilă, platforma pe care se amplasează containerul de tip baracă pentru administrație-supraveghere, precum și de pe acoperișuri vor fi dirijate prin pante transversale de 2.00% si longitudinale de min. 0.3% si se vor colecta prin două rigole prefabricate din beton polimeric acoperite cu grile din fontă cu clasa de încărcare D400, și evacuate printr-o rețea subterană din tevi PVC KG. Pe conducta de evacuare ape pluviale se va amplasa un separator de hidrocarburi cu capacitatea de 30l/s și volum de 11250l pentru preepurare montat ingropat și ulterior se va descărca în șanțul de gardă/rigola drumului din fața amplasamentului

1. Zonă verde cu gazon și plantație perimetrală de protecție

Se propune plantarea perimetrală de *Prunus laurocerasus Caucasica* – laurul de cireș caucazian, pe 4 laturi, dispus pe un singur rând, pentru a asigura un gard viu, șirul plantat fiind amplasat înspre exteriorul incintei față de gardul de împrejmuire a platformei.

1. Copertină pe structură metalică ușoară pentru protecția containerelor deschise

Copertina este o structură metalică ușoară alcătuită din 9 stâlpi situați la interax de câte 5.0m, prevăzuți la partea superioară cu grinzi în consolă de câte 4.50m de o parte și de alta. Învelitoarea se va realiza din tabla cutată de tip TRS85-1120x1mm (sau similar), fixată pe panele alcătuite din profile UPE200. Pe copertina metalică se vor amplasa 108 panouri fotovoltaice.

1. Împrejmuirea amplasamentului cu gard din panouri din plasa de sarma bordurata prinse pe stâlpi rectangulari din oțel, cu poartă de acces culisantă – acționare manuală
2. În zona de acces principal se va monta un cântar carosabil pentru camioane (cap-tractor);

**Dotările din cadrul Centrului de colectare separată a deșeurilor constau în:**

* Un container de tip baracă pentru administrație – supraveghere, prevăzut cu un mic depozit de scule și două grupuri sanitare, unul pentru angajatul platformei, altul pentru cetățenii care aduc deșeuri;
* Un container de tip baracă, frigorific, pentru cadavre de animale mici de casă (pisici, câini, păsări);
* Un container de tip baracă pentru colectarea de deșeuri periculoase (vopsele, bidoane de vopsele sau diluanți, medicamente expirate, baterii);
* Trei containere prevăzute cu presă pentru colectarea deșeurilor de hârtie/carton, plastic, respectiv textile;
* Trei containere închise și acoperite de tip walk-in, pentru colectarea deșeurilor electrice/electronice, a celor de uz casnic (electrice mari – frigidere, televizoare, etc.) și a celor de mobilier din lemn;
* Două containere de tip SKIP deschise, pentru deșeuri de sticlă – geam, respectiv sticle/borcane/recipiente;
* Trei containere deschise, înalte, de tip ab-roll pentru anvelope, deșeuri metalice, deșeuri de curte/grădină (crengi, frunze, etc);
* Trei containere deschise, joase, de tip ab-roll pentru deșeuri din construcții, moloz;
* Separator de hidrocarburi care deservește întreaga platformă carosabilă;
* Două scări mobile metalice (oțel zincat) pentru descărcarea deșeurilor în containerele deschise înalte.
* Stâlpi de iluminat și camere supraveghere.

**Bilanț teritorial:**

Suprafață teren=24228 mp

Suprafață construită=387,9 mp

Suprafață spații verzi=397 mp. Restul suprafeței nu va fi utilizată pentru alte construcții, ea poate fi amenajată ca spațiu verde cu gazon (nu face obiectul proiectului)

Suprafață parcări, accesuri=1652,7 mp

Suprafață necesară pentru implementarea CAV-ului=2437,6 mp

**Deșeuri colectate prin CAV:**

|  |  |  |  |
| --- | --- | --- | --- |
| **COD DEȘEU** | **DENUMIREA DEȘEULUI** | **STAREA FIZICĂ** | **MANAGEMENT-UL DEȘEURILOR** |
| 15 01 02 | ambalaje de materiale plastice | SS | Se vor elimina de către societatea de salubritate de pe raza administrativ-teritorială a localității. |
| 15 01 03 | ambalaje de lemn | S |
| 15 01 04 | ambalaje metalice | S |
| 15 01 06 | ambalaje amestecate | S/SS |
| 15 01 07 | ambalaje de sticlă | S |
| 15 01 09 | ambalaje din materiale textile | SS |
| 17 01 01 | beton (resturi de beton) | S | Se vor valorifica/elimina de către societatea de salubritate de pe raza administrativ-teritorială a localității. |
| 17 02 01 | lemn | S |
| 17 02 03 | materiale plastice | S |
| 17 04 05 | fier (armătură) | S |
| 17 05 04 | pământ și pietre, altele decât cele specificate la 17 05 03\* | S | Pământul excavat pentru execuția obectivului de investiții se poate considera ca fiind pământ necontaminat și se poate valorifica în timpul execuției ca umplutură de pământ și/sau pentru amenajarea terenului. |
| Se vor valorifica/elimina de către societatea de salubritate de pe raza administrativ-teritorială a localității. |
| 17 09 04 | amestecuri de deșeuri de la construcții și demolări, altele decât cele specificate la  17 09 01\*, 17 09 02\* și 17 09 03\* | S |
| 20 01 01 | hârtie și carton | SS |
| 20 01 02 | sticlă | S |
| 20 01 08 | deșeuri biodegradabile (resturi alimentare de la muncitori) | S /SS/ L | Se vor elimina de către societatea de salubritate de pe raza administrativ-teritorială a localității. |

**Capacitatea de depozitare:**

|  |  |  |  |  |
| --- | --- | --- | --- | --- |
| **DESCRIERE CONTAINER / RECIPIENT DE DEPOZITARE** | | **COD DEȘEURI** | **CAPACITATE STOCARE** | |
| CONTAINER FRIGORIFIC PENTRU CADAVRE DE ANIMALE MICI DE CASĂ (PISICI, CÂINI, PĂSĂRI); | Dimensiuni interioare 2,00 x 2,00 x 2,25m | 02 01 02 deşeuri de tesuturi animale | 9mc | |
| CONTAINER DE TIP BARACĂ PENTRU COLECTAREA DE DEȘEURI PERICULOASE (VOPSELE, BIDOANE DE VOPSELE SAU DILUANȚI, MEDICAMENTE EXPIRATE, BATERII) | Container pentru lămpi fluorescente și cu descărcare (neon) | 20 01 21\* tuburi fluorescente şi alte deşeuri cu conţinut de mercur | 640l | |
| 0,64mc | |
| Container pentru substanțe periculoase | 20 01 27\* vopsele, cerneluri, adezivi şi răşini conţinând substanţe periculoase | 500l | |
| 1,10mc | |
| Cutie mobila pentru depozitarea și transportul substanțelor solide periculoase | - | 250l | |
| 0,32mc | |
| Recicipent cu două carcase pentru lichide periculoase | 08 01 11\* - deşeuri de vopsele şi lacuri cu conţinut de solvenţi organici sau alte substanţe periculoase  08 01 17\* - deşeuri de la îndepărtarea vopselelor și lacurilor cu conţinut de solvenţi organici sau alte substanţe periculoase  08 01 21\* - deşeuri de la îndepărtarea vopselelor și lacurilor | 500l | |
| 1,03mc\* | |
| Container uleiuri uzate | 20 01 25 uleiuri şi grăsimi comestibile | 600l | |
| 1,45mc\* | |
| Coșuri de gunoi medicinale din plastic | 20 01 32 medicamente, altele decât cele menţionate la 20 01 31\* | 60l | |
| 0,08mc\* | |
| Coș plastic pentru colectare baterii | 20 01 33\* - baterii şi acumulatori incluşi în 16 06 01, 16 06 02 sau 16 06 03 şi baterii şi acumulatori nesortaţi conţinând aceste baterii  20 01 34 - baterii şi acumulatori, altele decât cele specificate la 20 01 33\* | 120l | |
| 0,24mc\* | |
| Cutie plasă de sârmă cu adaptor pentru stivuitor pentru depozitare deșeuri electrice | 16 02- deșeuri de la echipamente electrice și electronice | 1670l | |
| 2,43mc\* | |
| Cuva de captare B4 pentru a proteja butoaiele care pot să aibă scurgeri | - | 220l | |
| Container pentru deșeuri periculoase | - | 800l | |
| 1,48mc\* | |
| TREI CONTAINERE PREVĂZUTE CU PRESĂ PENTRU COLECAREA DEȘEURILOR DE HÂRTIE/CARTON, PLASTIC, RESPECTIV TEXTILE | Compactor portabil colectare deșeuri textile | 15 01 09 ambalaje din materiale textile  20 01 10 îmbrăcăminte  20 01 11 textile | 25mc | |
| Compactor portabil colectare hârtie/carton | 15 01 01 – ambalaje de hârtie și carton  20 01 01 – hârtie și carton | 25mc | |
| Compactor portabil colectare deșeuri plastic | 15 01 02 – ambalaje de materiale plastice  20 01 39 – Materiale plastice | 25mc | |
| TREI CONTAINERE ÎNCHISE ȘI ACOPERITE DE TIP WALK-IN, PENTRU COLECATREA DEȘEURILOR ELECTRICE/ELCTRONICE, A CELOR DE UZ CASNIC (ELECTRICE MARI – FRIGIDERE, TELEVIZOARE, ETC.) ȘI A CELOR DE MOBILIER DIN LEMN | Container colectare deșeuri electrice și electronice mici | 16 02 – deșeuri din echipamente electrice și electronice  20 01 36 – echipamente electrice și electronice casate, altele decât cele specificate la 20 01 21, 20 01 23 și 20 01 35 | 28mc | |
| Container colectare obiecte de uz casnic | 28mc | |
| Container colectare mobilier din lemn | 20 03 07 deşeuri voluminoase (mobilier din lemn) | 28mc | |
| DOUĂ CONTAINERE DE TIP SKIP DESCHISE, PENTRU DEȘEURI DE STICLĂ – GEAM, RESPECTIV SICLE / BORCANE / RECIPIENTE | 2 x Container deschis colectare deșeuri de sticlă | 15 01 07 – ambalaje de sticlă  20 01 02 – Sticlă | 7mc | |
| 7mc | |
| TREI CONTAINERE DESCHISE, ÎNALTE, DE TIP AB-ROLL PENTRU ANVELOPE, DEȘEURI METALICE, DEȘEURI DE CURTE/GRĂDINĂ (CRENGI, FRUNZE, ETC); | Container deschis colectare anvelope | 16 01 03 anvelope scoase din uz | 24mc | |
| Container deschis colectare metal | 15 01 04 ambalaje metalice  20 01 40 metale | 24mc | |
| Container deschis colectare deșeuri grădină | 20 02 deşeuri din grădini (fără deșeuri din parcuri și cimitire) | 24mc | |
| TREI CONTAINERE DESCHISE, JOASE, DE TIP AB-ROLL PENTRU DEȘEURI DIN CONSTRUCȚII, MOLOZ | 3 x Container deschis colectare deșeuri din construcții, moloz | 17 01 – beton, cărămizi, țigle și materiale ceramice  17 02 – lemn, sticlă și materiale plastice  17 04 – metale (inclusiv aliajele lor)  17 06 04 – materiale izolante, altele decât cele specificate la 17 06 01\*, 17 06 03 \* și 17 06 05\*  17 08 – materiale de construcții pe bază de ghips | 16mc | |
| 16mc | |
| 16mc | |
| **TOTAL DEȘEURI PERICULOASE** | | | | **8,77mc** |
| **TOTAL DEȘEURI NEPERICULOASE** | | | | **302mc** |

**Racordarea la utilități:**

Alimentarea cu apă: utilizarea unei soluții individuale de alimentare cu apă (rezervor prefabricat de stocare apă potabilă cu o capacitate de 1500l dotat cu hidrofor) până la extindere rețelei publice în zona obiectivului de investiții;

Amplasarea rezervorului și a hidroforului se propun a se realiza într-o cuvă realizată din beton armat conform proiectului de rezistență.

Asigurarea apei potabile necesară personalului de operare a platformei se va asigura, prin grija administratorului platformei, prin montarea unui rezervor de stocare apă potabilă cu volumul de 1500 l, agrementat tehnic pentru aceasta funcțiune.

Sursa de apa necesara umplerii rezervorului o constituie reteaua cu apa potabila a localitatii. Atunci cand se goleste, acesta va fi alimentat cu ajutorul unei autocisterne, aflata in dotarea operatorului. Pentru a evita contaminarea acestuia, sunt necesare spalari periodice, realizate prin grija personalului de exploatare.

Evacuarea apelor uzate: utilizarea unei soluții individuale de canalizare (rezervor subteran vidanjabil cu o capacitate de 8mc) până la extindere rețelei publice în zona obiectivului de investiții;

Alimentarea cu energie electrică: branșare la rețeaua publică de alimentare cu energie electrică.

**Organizarea de șantier** se va amplasa în incinta amplasamentului și va avea următoarele:

- Baracă pentru organizarea de șantier (1 bucată) ce va servi pentru găzduirea personalului șantierului (muncitori, șef de șantier, diriginte de șantier, TESA, va avea și punct de prim ajutor);

- Depozit materiale (1 bucată): pentru depozitarea materialelor de construcții și platformă betonată pentru depozitarea utilajelor.

- Tomberoane pentru deșeuri care se vor poziționa în zona de acces în șantier pentru a fi ușor de manipulat de către angajații firmei de salubrizare cu care investitorul beneficiar va încheia contractul de salubrizare. Unul dintre containere va fi obligatoriu dedicat materialelor reciclabile;

- Toaletele ecologice;

b) cumularea cu alte proiecte existente și/sau aprobate – nu este cazul.

c) utilizarea resurselor naturale, in special a solului, a terenurilor, a apei și a biodiversității – nu este cazul.

d) producția de deșeuri – în perioada lucrărilor rezultă următoarele deșeuri specifice activității de construire:

**Cantități deșeuri rezultate în timpul lucrărilor de execuție ale obiectivului**

|  |  |
| --- | --- |
| Ambalaje hârtie, carton, plastic | 50mc |
| Lemn rezultat din cofraje | 5mc |
| Resturi metalice (pierderi material pus in opera) | 5mc |
| Material plastic rezultate in urma lucr. de instalații | 5mc |
| 20 03 01 deșeuri municipale amestecate |  |

e) poluarea și alte efecte nocive: emisiile, zgomotul şi vibrațiile sunt cele produse prin funcționarea utilajelor specifice în perioada lucrărilor.

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: Investiția este încadrată sub codul 042 Gestionarea deșeurilor menajere: măsuri de prevenire, minimizare, sortare, reutilizare și reciclare. Prin urmare, investiția are o contribuție substanțială la obiectivul de adaptare la schimbările climatice.

g) riscurile pentru sănătatea umană (de exemplu, din cauza contaminării apei sau a poluării atmosferice): nu este cazul.

1. **Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce privește:

a) utilizarea actuală și aprobată a terenurilor:folosința terenului este de teren intravilan, cu destinația de zonă de activități productive – subzona A2 – zona activităților productive industriale, conform certificatului de urbanism nr.1/09.01.2024.

b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona și din subteranul acesteia: nu este cazul.

c) capacitatea de absorbție a mediului natural, acordându-se o atenție specială următoarelor zone:

1. zone umede, zone riverane, guri ale râurilor: – nu este cazul.

ii) zone costiere și mediul marin: nu este cazul.

iii) zonele montane şi forestiere: nu este cazul.

iv) rezervații si parcuri naturale: nu este cazul.

v) zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul**.**

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu este cazul**.**

vii) zonele cu o densitate mare a populației: comuna Valu lui Traian.

viii) peisaje si situri importante din punct de vedere istoric, cultural sau arheologic: nu este cazul.

1. **Tipurile si caracteristicile impactului potențial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la punctele 1 si 2 din prezenta anexă, având în vedere impactul proiectului asupra factorilor prevăzuți la articolul 3 alineatul (1), și ținând seama de:

a) importanta și extinderea spațială a impactului (de exemplu, zona geografică și dimensiunea populației care poate fi afectată): nesemnificativ.

b) natura impactului: redus.

c) natura transfrontaliera a impactului: proiect fără impact transfrontalier.

d) intensitatea și complexitatea impactului: mica, în perioada de execuție impactul asupra mediului este redus și temporar, riscul potențial de poluare a solului fiind dat de pierderi accidentale de carburanți sau lubrefianți de la vehicule si utilaje.

e) probabilitatea impactului: redusă, urmare a argumentelor menționate la punctele a si b.

f) debutul, durata, frecvența şi reversibilitatea preconizate ale impactului: pe termen scurt, impactul asupra mediului va exista în perioada desfășurării lucrărilor.

g) cumularea impactului cu impactul altor proiecte existente si/sau aprobate: nu este cazul.

h) posibilitatea de reducere efectivă a impactului: **prin respectarea următoarelor condiții de realizare a proiectului:**

* împrejmuirea corespunzătoare a zonelor de lucru, montarea de avertizoare, etc;
  + materialele necesare executării lucrărilor propuse se depozitează în locuri bine stabilite,
  + organizarea de șantier se va realiza astfel încât impactului generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;
  + managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deșeurile municipale amestecate generate în perioada lucrărilor de construcții vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deșeurile industriale reciclabile rezultate în perioada lucrărilor de construcții (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021 cu modificări și completări, titularii pe numele cărora au fost emise autorizații de construire şi/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările şi completările ulterioare, au obligația să gestioneze deșeurile din construcții şi desființări, astfel încât să atingă un nivel de pregătire pentru reutilizare, reciclare şi alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție şi desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021 cu modificări și completări, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire şi/sau desființare, după caz, prin care se instituie sisteme de sortare pentru deșeurile provenite din activități de construcție şi desființare, cel puțin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranța în construcții, precum şi de a lua măsuri de promovare a demolărilor selective pentru a permite eliminarea şi manipularea în condiții de siguranță a substanțelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* în conformitate cu OUG nr. 92/2021 cu modificări și completări, titularii pe numele cărora au fost emise autorizații de construire şi/sau desființări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* în conformitate cu OUG nr. 92/2021 cu modificări și completări, gestionarea deșeurilor trebuie să se realizeze fără a pune în pericol sănătatea populației şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special.

* titularii pe numele cărora au fost emise autorizații de construire și/sau desființări și producătorii și deținătorii de uleiuri uzate trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) și măsurile adoptate potrivit art. 31 alin. (1), conform prevederilor OUG nr. 92/2021, cu modificările si completările ulterioare;
* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanților si substanțelor periculoase în zona aferenta amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursa apă potabilă, facilități igienico-sanitare, inclusiv toalete ecologice pentru personal, etc);
* la terminarea lucrărilor, executantul are obligația curățării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staționare de utilaje, în scopul redării în circuit la categoria de folosință deținută inițial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor şi mijloacelor de transport în timpul construcției datorită funcționării necorespunzătoare a acestora;
* se va respecta nivelului de zgomot, conform SR nr. 10009/2017 Acustica –Limite admisibile ale nivelului de zgomot din mediul ambiant, coroborat cu art. 16, alin. (1) din anexa la Ordinul nr. 119/2014 pentru aprobarea Normelor de igienă și sănătate publică privind mediul de viață al populației.
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987 – Calitatea aerului in zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014;
* indicatorii de calitate ai apelor uzate evacuate în bazinul vidanjabil se vor încadra în limitele impuse de H.G. nr. 188/2002 anexa 2 – NTPA 002/2002, modificat și completat cu H.G. nr. 352/2005;
* în conformitate cu prevederile Legii nr. 292/2018, la finalizarea lucrărilor se va notifica APM Constanța, în vederea verificării respectării prevederilor deciziei etapei de încadrare; Procesul-verbal întocmit în aceasta situație se anexează şi face parte integrantă din procesul-verbal de recepție la terminarea lucrărilor;
* în conformitate cu prevederile Legii nr. 226/2013 privind aprobarea OUG nr.164/2008 pentru modificarea si completarea O.U.G. nr. 195/2005 privind protecția mediului, art. 15, alin. 2, lit.(a), titularul are obligația de a notifica autoritatea competentă pentru protecția mediului dacă intervin elemente noi, necunoscute la data emiterii actelor de reglementare, precum şi modificări ale condițiilor care au stat la baza emiterii actelor de reglementare, înainte de realizarea modificării. Până la adoptarea unei decizii de către autoritatea competentă, este interzisă realizarea proiectului, care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005 privind protecţia mediului, aprobată cu modificări şi completări prin Legea nr. 226/2013);
* la finalizarea lucrărilor se va înainta la Agenția pentru Protecția Mediului Constanța raportarea privind evidenta deșeurilor generate ca urmare a desfășurării lucrărilor de construire/desființare.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU A.A.A.,**

###### Celzin LATIF Lavinia Monica ZECA

###### 

###### Întocmit,

###### Consilier Monica Luminița BUCŞAN

###### Notă: redactat în 3 (trei) exemplare.